|  |  |
| --- | --- |
| Številka:007-399/2021 | |
| Ljubljana, 24. 11. 2021 | |
| EVA 2021-2550-0048 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| **ZADEVA: Uredba o spremembah Uredbe o odvajanju in čiščenju komunalne odpadne vode – predlog za obravnavo** | | | |
| **1. Predlog sklepov vlade:** | | | |
| Na podlagi drugega odstavka 17. člena, drugega odstavka 23. člena in tretjega odstavka 149. člena ter za izvrševanje tretjega odstavka 104. člena in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in [84/18](http://www.uradni-list.si/1/objava.jsp?sop=2018-01-4120) – ZIURKOE in 158/20) je Vlada Republike Slovenije na … seji dne … sprejela  SKLEP:    Vlada Republike Slovenije je izdala Uredbo o spremembah Uredbe o odvajanju in čiščenju komunalne odpadne vode, ki se objavi v Uradnem listu Republike Slovenije.  mag. Janja Garvas Hočevar  v. d. generalne sekretarke Vlade RS    Prejmejo:   * ministrstva, * vladne službe.   Priloga:   * osnutek uredbe | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Andrej Vizjak, minister, Ministrstvo za okolje in prostor, * Bojan Dejak, generalni direktor Direktorata za vode in investicije, * mag. Luka Štravs, vodja Sektorja za upravljanje voda, * Andreja Čater, višja svetovalka | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| **5. Kratek povzetek gradiva:** | | | |
| S predlagano spremembo uredbe se podaljšajo prehodni roki za prilagoditev odvajanja in čiščenja komunalne odpadne vode zahtevam predmetne uredbe v aglomeracijah s skupno obremenitvijo, manjšo od 2.000 PE, kjer se odpadna voda še ne odvaja v javno kanalizacijo, ter za obstoječe objekte na območjih, kjer ni predpisano opremljanje z javno kanalizacijo. Predlog je, da se prehodni roki, ki bi se po veljavni uredbi iztekli 31. 12. 2021, podaljšajo do 31. 12. 2025, prehodni roki z datumom 31. 12. 2023 pa se podaljšajo do 31. 12. 2027. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | DA |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | | | |
|  | | Tekoče leto (t) | | t + 1 | | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | / | | / | | / | | | | / |
| Predvideno povečanje (+) ali zmanjšanje (**–**) prihodkov občinskih proračunov | | / | | / | | / | | | | / |
| Predvideno povečanje (+) ali zmanjšanje (**–**) odhodkov državnega proračuna | | / | | / | | / | | | | / |
| Predvideno povečanje (+) ali zmanjšanje (**–**) odhodkov občinskih proračunov | | / | | / | | / | | | | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | | / | | / | | / | | | | / |
| **II. Finančne posledice za državni proračun** | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| **SKUPAJ** | | | | |  | | | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| **SKUPAJ** | | | | |  | | | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | | |
|  | | |  | | | |  | | | |
|  | | |  | | | |  | | | |
|  | | |  | | | |  | | | |
| **SKUPAJ** | | |  | | | |  | | | |
| **OBRAZLOŽITEV:**   1. Ocena finančnih posledic, ki niso načrtovane v sprejetem proračunu 2. Finančne posledice za državni proračun   II. a Pravice porabe za izvedbo predlaganih rešitev  II. b Manjkajoče pravice porabe  II. c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  Kratka obrazložitev  Ni finančnih posledic v državnem proračunu. | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | **DA** | | |
| Gradivo (predpis) je bilo poslano v mnenje:   * Skupnosti občin Slovenije SOS: **DA** * Združenju občin Slovenije ZOS: **DA** * Združenju mestnih občin Slovenije ZMOS: **DA** | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | |
| Gradivo je bilo objavljeno na portalu e-demokracija. V roku za podajo pripomb niso bile podane pripombe na predlog sprememb predpisa. Javnost je bila vključena v pripravo gradiva v skladu z Zakonom o varstvu okolja. Obrazloženo stališče k pripombam in predlogom iz postopka sodelovanja javnosti bo skladno z Zakonom o varstvu okolja objavljeno na spletu, in sicer na portalu e-demokracija.  Datum objave: 30. 8. 2021 - 13. 9. 2021 | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | | |
| **11. Gradivo je uvrščeno v delovni program vlade:** | | | | | | | | NE | | |
| mag. ANDREJ VIZJAK  MINISTER | | | | | | | | | | |

**PRILOGA:**

OSNUTEK

EVA (2021-2550-0048)

Na podlagi drugega odstavka 17. člena, drugega odstavka 23. člena in tretjega odstavka 149. člena ter za izvrševanje tretjega odstavka 104. člena in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, [84/18](http://www.uradni-list.si/1/objava.jsp?sop=2018-01-4120) – ZIURKOE in 158/20) Vlada Republike Slovenije izdaja

**U R E D B O**

**o spremembah Uredbe o odvajanju in čiščenju komunalne odpadne vode**

1. člen

V Uredbi o odvajanju in čiščenju komunalne odpadne vode (Uradni list RS, št. 98/15) se v 39. členu v prvem odstavku v prvi alineji datum »31. decembra 2021« nadomesti z datumom »31. decembra 2025«, v drugi alineji pa se datum »31. decembra 2023« nadomesti z datumom »31. decembra 2027«

V drugem odstavku se datum »31. decembra 2023« nadomesti z datumom »31. decembra 2027«.

2. člen

V 40. členu se datum »31. decembra 2021« nadomesti z datumom »31. decembra 2025«, datum »31. decembra 2023« pa se nadomesti z datumom »31. decembra 2027«.

3. člen

V 43. členu se v drugem odstavku in v drugi alineji tretjega odstavka datum »31. decembra 2021« nadomesti z datumom »31. decembra 2025«.

KONČNA DOLOČBA

4. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-399/2021

Ljubljana, dne

EVA 2021-2550-0048

|  |  |
| --- | --- |
|  | Vlada Republike Slovenije |
|  | Janez Janša |
|  | predsednik |

**OBRAZLOŽITEV**

**I. UVOD**

**1. Pravna podlaga**

Vlada RS izdaja predpis na podlagi drugega odstavka 17. člena, drugega odstavka 23. člena in tretjega odstavka 149. člena ter za izvrševanje tretjega odstavka 104. člena in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, [84/18](http://www.uradni-list.si/1/objava.jsp?sop=2018-01-4120) – ZIURKOE in 158/20).

**2. Rok za izdajo predpisa, ki ga je določil zakon**

Posebnega roka za izdajo predpisa ZVO-1 ne določa.

**3. Splošna obrazložitev v zvezi s predlogom predpisa, če je potrebna**

S predlagano spremembo uredbe se podaljšajo prehodni roki za prilagoditev odvajanja in čiščenja komunalne odpadne vode zahtevam predmetne uredbe v aglomeracijah s skupno obremenitvijo, manjšo od 2.000 PE, kjer se odpadna voda še ne odvaja v javno kanalizacijo ter za obstoječe objekte na območjih, kjer ni predpisano opremljanje z javno kanalizacijo. Predlog je, da se prehodni roki, ki bi se po veljavni uredbi iztekli 31. 12. 2021, podaljšajo do 31. 12. 2025, prehodni roki z datumom 31. 12. 2023 pa se podaljšajo do 31. 12. 2027.

Podaljšanje prehodnih rokov se predlaga predvsem iz razloga, da so aglomeracije s skupno obremenitvijo, manjšo od 2.000 PE, še vedno le v cca. 50 % opremljene z javno kanalizacijo, na območjih izven meja aglomeracij pa prevladujejo obstoječe pretočne greznice. Na ministrstvo so bila s strani različnih deležnikov večkrat podana vprašanja, kako se bomo na ministrstvu odločili glede morebitnega podaljšanja prehodnih rokov, iz česar je razbrati, da bi bilo podaljšanje rokov dobrodošlo tako za občine - investitorke v javno kanalizacijo kot tudi za prebivalce. V letih 2020 in 2021 smo bili soočeni tudi z razglašeno epidemijo COVID-a 19, kar je vplivalo na vsa področja življenja in je lahko oteževalo izvajanje projektov in s tem izpolnjevanje obveznosti po uredbi. Pri tem velja omeniti, da bodo sredstva za opremljanje »malih« aglomeracij na voljo tudi po letu 2021. Glede na vse navedeno predlagamo podaljšanje prehodnih rokov, in sicer za štiri leta.

**II. VSEBINSKA OBRAZLOŽITEV PREDLAGANIH REŠITEV**

Predlog sprememb Uredbe o odvajanju in čiščenju komunalne odpadne vode se nanaša na podaljšanje prehodnih rokov za prilagoditev zahtevam te uredbe. Predlog je, da se prehodni roki, ki bi se po veljavni uredbi iztekli 31. 12. 2021, podaljšajo do 31. 12. 2025, prehodni roki z datumom 31. 12. 2023 pa se podaljšajo do 31. 12. 2027.

Veljavna Uredba o odvajanju in čiščenju komunalne odpadne vode določa prehodne roke za prilagoditev odvajanja in čiščenja komunalne odpadne vode zahtevam predmetne uredbe. Prehodni roki se nanašajo tako na obstoječe objekte na območjih, kjer ni predpisana javna kanalizacija in morajo lastniki objektov zagotoviti ureditve za svoje objekte kot tudi za zagotavljanje oskrbovalnih standardov opremljanja z javno kanalizacijo ter rokov za odvajanje in čiščenje komunalne odpadne vode v aglomeracijah s skupno obremenitvijo, manjšo od 2.000 PE, kjer se odpadna voda še ne odvaja v javno kanalizacijo.

Obstoječi prehodni roki do 31. 12. 2021 veljajo oz. se nanašajo na:

* opremljanje aglomeracij s skupno obremenitvijo, enako ali večjo od 500 PE in manjšo od 2.000 PE, kjer se odpadna voda še ne odvaja v javno kanalizacijo in gre za iztok odpadne vode v občutljivo ali vodovarstveno območje,
* zagotovitev odvajanja odpadne vode po javni kanalizaciji ter njeno čiščenje v skladu z zahtevami uredbe, če gre za iztok iz prejšnje alineje,
* prilagoditev obstoječih objektov na območjih, kjer ni predpisano opremljanje z javno kanalizacijo, če se odpadna voda odvaja v okolje brez predhodnega čiščenja oziroma obstoječa ureditev odvajanja in čiščenja komunalne odpadne vode ni skladna s predpisi, veljavnimi v času gradnje, in
* obstoječe industrijske stavbe na območju, kjer ni predpisana izgradnja javne kanalizacije, ko gre za napravo, za katero okoljevarstveno dovoljenje še ni izdano, pridobitev le-tega ni predpisana ali v pravnomočnem dovoljenju za obratovanje naprave rok ni predpisan.

Rok 31. 12. 2023 za opremljanje z javno kanalizacijo oz. zagotovitev predpisanega odvajanja in čiščenja velja za aglomeracije med 500 in 2.000 PE, kjer se odpadna voda ne odvaja v občutljivo ali vodovarstveno območje ter za vse aglomeracije s skupno obremenitvijo, manjšo od 500 PE.

Po podatkih za leto 2020, ki so jih v informacijski sistem ministrstva poročali izvajalci javne službe, znaša stopnja priključenosti na javno kanalizacijo v aglomeracijah s skupno obremenitvijo, manjšo od 2.000 PE, približno 52 % glede na skupno obremenitev aglomeracije. Opremljenost in priključenost na javno kanalizacijo, je kljub postopnemu izboljšanju skozi leta, v teh aglomeracijah še vedno sorazmerno nizka. V objektih zunaj meja aglomeracij je po podatkih za leto 2020 med prevladujočimi ureditvami še vedno »obstoječa pretočna greznica« (cca. 70 % glede na skupno obremenitev, izraženo v PE), medtem ko znaša skupno delež MKČN skupaj z nepretočnimi greznicami ter priključenost na javno kanalizacijo cca. 21 % skupne obremenitve.

V letih 2020 in 2021 smo bili soočeni tudi s posebnimi razmerami in razglašeno epidemijo COVID-a 19, kar je vplivalo na vsa področja življenja in je lahko oteževalo izvajanje projektov in s tem izpolnjevanje obveznosti po uredbi.

Na ministrstvo je bilo s strani različnih zainteresiranih deležnikov podanih kar nekaj vprašanj, kako se bomo na ministrstvu odločili glede morebitnega podaljšanja prehodnih rokov, iz česar je razbrati, da bi bilo podaljšanje rokov dobrodošlo tako za občine-investitorke v javno kanalizacijo kot tudi za državljane. Pri tem velja omeniti, da bodo določena sredstva za opremljanje »malih« aglomeracij na voljo tudi po letu 2021 (npr. na podlagi Načrta za okrevanje in odpornost).

Glede na vse navedeno torej predlagamo podaljšanje prehodnih rokov za štiri leta.